Okrem toho sa z uvedených údajov odvodzujú ďalšie významné ukazovatele v podobe pomerov určitých peňažných premenných alebo hodnôt per capita.

·premenné súvisiace so vstupmi, ktoré sa týkajú pracovných vstupov (napr. o zamestnanosti a počte odpracovaných hodín), vstupov v oblasti tovaru a služieb (napr. o celkovom nákupe) a kapitálových vstupov (napr. o hmotných investíciách), a

·ročná podniková štatistika [všetky ukazovatele poskytuje krajina na úrovni štvormiestneho kódu klasifikácie NACE Revision 2 (trieda)],

·ročná podniková štatistika podľa veľkostnej triedy [všetky ukazovatele sa uverejňujú podľa krajiny na úrovni trojmiestneho kódu klasifikácie NACE Revision 2 (skupina) a veľkostná trieda sa určuje podľa počtu zamestnaných osôb],

·ročná regionálna štatistika [štyri ukazovatele sa uverejňujú podľa regiónu NUTS 2 na úrovni dvojmiestneho kódu klasifikácie NACE Revision 2 (divízia)] a

·ročná demografická štatistika podľa právnej formy alebo podľa veľkostnej triedy – počtu zamestnancov [ukazovatele sa uverejňujú podľa krajiny na úrovni štvormiestneho kódu klasifikácie NACE Revision 2 (trieda)].

Väčšinu údajov zbierajú národné štatistické úrady (NŠÚ) pomocou štatistických zisťovaní, podnikových registrov alebo z rôznych administratívnych zdrojov. Členské štáty v závislosti od zdroja údajov uplatňujú rôzne štatistické metódy, ako je dopočet, modelový odhad alebo rôzne formy imputácie, aby sa zaručila kvalita vytvorenej štrukturálnej podnikovej štatistiky.

Všetky údaje prijaté od členských štátov sa pred uverejnením na webovom sídle Eurostatu podrobujú kontrolám kvality.

1.3.Dostupnosť a uverejňovanie ŠPŠ

Všetky údaje, ktoré členské štáty poskytli za referenčný rok 2016, sú spolu so súhrnnými výsledkami EÚ voľne dostupné na webovom sídle Eurostatu od decembra 2018. Údaje o ŠPŠ za referenčný rok 2017 sú dostupné od decembra 2019. Údaje možno získať v databáze v časti Štrukturálna podniková štatistika (ŠPŠ). Sekciu webového sídla Eurostatu venovanú ŠPŠ možno nájsť na domovskej stránke pod názvom „Priemysel, obchod a služby“ alebo pomocou funkcie vyhľadávania.

ŠPŠ sa použila aj v mnohých ďalších publikáciách, napríklad v správach o súdržnosti a v regionálnej ročenke Eurostatu.

2.ÚČINNOSŤ NARIADENIA (ES) Č. 251/2009 A RELEVANTNOSŤ SÚBOROV ÚDAJOV

2.1.Dostupnosť a úplnosť údajov

Z tabuliek 1 a 2 vyplýva, že celkovo sú údaje, ktoré odovzdali členské štáty, úplné vo všetkých moduloch ŠPŠ. Krajiny sa považujú za „veľké“, „stredné“ a „malé“ na základe ich podielu na úhrnnej pridanej hodnote ekonomiky podnikov v EÚ.

Ak sa vezmú do úvahy všetky údaje, ktoré by sa mali predložiť Eurostatu v súlade s nariadením (ES) č. 295/2008, bolo za referenčný rok 2016 pre služby, priemysel, obchod, stavebníctvo a služby podnikov vytvorených 98,5 % údajov o ŠPŠ (miera dostupnosti), zatiaľ čo pre demografiu podnikov bola miera dostupnosti 99,1 %. Miery dostupnosti predstavujú zlepšenie v porovnaní so situáciou opísanou v predchádzajúcej správe Európskemu parlamentu a Rade. Zvýšenie počtu odovzdaných buniek možno vysvetliť tým, že krajiny vyvíjajú neustále úsilie na zlepšenie poskytovania všetkých požadovaných údajov.

Miery dostupnosti boli vypočítané na základe prvej prijatej verzie údajov. Pre niektoré krajiny nepredstavujú konečné čísla, pretože niektoré z chýbajúcich údajov boli zaslané v neskoršej verzii. Okrem oneskorení môžu údaje pre niektoré krajiny chýbať aj z dôvodov, ako je nedostatok zdrojov údajov na zabezpečenie požadovaných údajov pre niektoré premenné.

Ako však ukazujú tabuľky 1 a 2, dostupnosť údajov o ŠPŠ na webovom sídle Eurostatu bola ovplyvnená aj tým, že niektoré údaje, najmä v prípade malých krajín, sú dôverné.

Tabuľka 1: Dostupnosť a dôvernosť konečných údajov o službách, priemysle, obchode, stavebníctve a službách podnikov za rok 2016, NACE Revision 2

Krajiny Percentuálny podiel zaslaných buniek na celkovom počte buniek požadovaných nariadením o ŠPŠ (miera dostupnosti) Percentuálny podiel dôverných, nezverejnených buniek na celkovom počte zaslaných buniek (miera dostupnosti) Veľké krajiny 96,7 10,1 Stredné krajiny 98,2 16,0 Malé krajiny 99,5 20,4 VŠETKY 98,5 16,8

Tabuľka 2: Dostupnosť a dôvernosť konečných údajov o demografii podnikov za rok 2016, NACE Revision 2